সোমবার রাতে আপনার শিশুর ঘুমে ব্যাঘাত ঘটাচ্ছিল শুকনো, ঘন ঘন কাশি। তখন থেকে কাশি তার লেগেই আছে। বাড়ির কেউই ঘুমোতে পারেনি কাশির শব্দে। এখন শুক্রবারের রাত, আর এখন এমনকি কুকুরটাও চিৎকার করছে সেই কাশির শব্দে।আপনি বসে নেই। আপনি আপনার সাধ্যমতো চেষ্টা করছেন ওইসব বাজে রাত্রিকালীন উপসর্গগুলো কমাতে। শিশুর বুকে আপনি কিছুটা শক্তিশালী গন্ধযুক্ত অয়েন্টমেন্ট মালিশ করেছেন, তাকে কাশি ও ঠাণ্ডার ওষুধ খাইয়েছেন। আর এখন আপনি ভাবছেন, চিকিৎসককে জিজ্ঞেস করে জানবেন শিশুকে কিছু অ্যান্টিবায়োটিক দেবেন কি না। দুঃখজনক ব্যাপার হলো এসব কোনো ব্যবস্থাই সত্যিকার অর্থে কাশি থামাতে সাহায্য করে না।